EkBass/fiwiki-20250220-pages-articles huggingface dataset:
Luettelo Ruotsin merivoimien rannikkopanssarilaivoista

Luettelo Ruotsin merivoimien rannikkopanssarilaivoista listaa Ruotsin merivoimissa palvelleet rannikkopanssarilaivat. Ensimmäinen laskettiin vesille 1886 ja viimeinen 1918. ==Rannikkopanssarilaivat== ;Svea-luokan rannikkopanssarilaivatHofsten, Gustaf von & Waernberg, Jan s. 112-115 *HMS Svea (1885) *HMS Göta (1889) *HMS Thule (1893) ;Oden-luokan rannikkopanssarilaivatHofsten, Gustaf von & Waernberg, Jan s. 116-117 *HMS Oden (1896) *HMS Niord (1898) *HMS Thor (1898) ;Dristigheten-luokan rannikkopanssarilaivaHofsten, Gustaf von & Waernberg, Jan s. 118-119 *HMS Dristigheten (1900) ;Äran-luokan rannikkopanssarilaivatHofsten, Gustaf von & Waernberg, Jan s. 120-121 *HMS Äran (1901) *HMS Wasa (1901) *HMS Tapperheten (1901) *HMS Manligheten (1903) ;Oscar II -luokan rannikkopanssarilaivaHofsten, Gustaf von & Waernberg, Jan s. 122-123 *HMS Oscar II (1905) ;Sverige-luokan rannikkopanssarilaivatHofsten, Gustaf von & Waernberg, Jan s. 124-127 *HMS Sverige (1915) *HMS Drottning Victoria (1917) *HMS Gustav V (1918) == Lähteet == * === Viitteet === * Rannikkopanssarilaivat Rannikkopanssarilaivat
Dejan Tomašević

Dejan Tomašević (; s. 6. toukokuuta 1973 Belgrad) on serbialainen kilpauransa päättänyt koripalloilija. == Ura == === Seurajoukkueet === Tomašević pelasi koripalloa KK Borac Čačakin juniorijoukkueissa, joista hän nousi edustusjoukkueeseen kaudeksi 1990–1991. Kauden päätteeksi hän siirtyi KK Crvena zvezdaan, jossa hän pelasi vuoteen 1995 asti. Seuran paidassa Tomašević voitti Serbia ja Montenegron-mestaruuden vuosina 1993 ja 1994. Vuodet 1995–1999 hän pelasi KK Partizanissa, jossa hän voitti niin ikään kaksi maan mestaruutta. Lisäksi hänet valittiin kaudella 1997–1998 sarjan arvokkaimmaksi pelaajaksi ja hän voitti Euroliigan levypallotilaston. Vuosiksi 1999–2001 Tomašević siirtyi KK Budućnost Podgoricaan, jossa hän voitti jälleen kaksi kertaa Serbia ja Montenegro-mestaruuden. Hänet valittiin myös kauden 2000–2001 arvokkaimmaksi pelaajaksi Euroliigassa. Vuonna 2001 hän siirtyi ensimmäistä kertaa ulkomaille, TAU Cerámicaan. Kausi päättyi Espanjan-mestaruuteen ja Tomašević siirtyi kolmeksi kaudeksi Pamesa Valenciaan. Seuran paidassa hän voitti Eurocupin. Vuonna 2005 Tomašević siirtyi Panathinaikosiin, jossa hän voitti ainoan Euroliiga-mestaruutensa kaudella 2006–2007. Kauden 2008–2009 Tomašević pelasi PAOK Thessalonikissa ja lopetti ammattilaiskoripallon tämän jälkeen. === Maajoukkue === Maajoukkuetasolla Tomašević edusti Jugoslaviaa ja myöhemmin Serbia ja Montenegroa. Hän voitti Euroopan-mestaruuden vuosina 1995, 1997 ja 2001. Lisäksi hän voitti EM-pronssia vuonna 1999. MM-tasolla Tomašević juhli kaksi kertaa maailmanmestaruutta vuosina 1998 sekä 2002. Olympialaisista hän voitti hopeaa vuonna 1996. Tomašević edusti maataan myös vuosien 2000 ja 2004 olympialaisissa. == Lähteet == == Aiheesta muualla == *Euroliigan pelaajaprofiili *Sports-Reference Luokka:Jugoslavialaiset koripalloilijat Luokka:Serbialaiset koripalloilijat Luokka:Jugoslavialaiset olympiamitalistit Luokka:Vuonna 1973 syntyneet Luokka:Elävät henkilöt
Kerron sinulle kaiken

Kerron sinulle kaiken on Simo Halisen ohjaama suomalainen elokuva vuodelta 2013. Elokuvan pääosissa nähdään Leea Klemola ja Peter Franzén. Elokuvan tuotti Edith Film Oy. == Juoni == Maarit on älykäs ja kaunis nainen, aiemmin mies. Sukupuolenkorjauksen myötä hän on vieraantunut entisestä elämästään, jopa tyttärestään, ja työskentelee siivoojana. Hän ihastuu jalkapallovalmentajana ja opettajana toimivaan Samiin. Kun Maarit kertoo taustastaan, Sami joutuu painimaan ennakkoluulojensa kanssa. Maaritkin joutuu kohtaamaan maailman uudella tavalla, Samin kanssa tai ilman. == Palkinnot ja ehdokkuudet == Leea Klemola palkittiin parhaan naispääosan ja Simo Halinen parhaan käsikirjoituksen Jussilla. Vuonna 2013 elokuva oli Suomen ehdokkaana Pohjoismaiden neuvoston elokuvapalkinnon saajaksi. == Rooleissa == ==Levitys== Kerron sinulle kaiken sai teatteriensi-iltansa 8. maaliskuuta 2013. Se on esitetty televisiossa vuosina 2015, 2016 ja 2020 sekä julkaistu DVD:nä ja blu- rayna.Open Up to Me AKA Kerron sinulle kaiken (Blu-ray). DVDCompare.net. ==Arvosteluja== Episodi Niina Holm Film-O-Holic.com Riina Mikkonen Helsingin Sanomat Arto Pajukallio Helsingin Sanomat Leena Virtanen Suomen Kuvalehti Kalle Kinnunen == Lähteet == == Aiheesta muualla == * * * * Luokka:Vuoden 2013 suomalaiset elokuvat Luokka:Suomalaiset draamaelokuvat Luokka:Jussi-palkitut elokuvat
Laura Horelli

Laura Horelli (s. 1976 Helsinki) on suomalainen kuvataiteilija. Hän on asunut ja työskennellyt Berliinissä vuodesta 2001 lähtien. Horelli on opiskellut Helsingissä ja Frankfurt am Mainissa. Hän sai vuonna 2011 saksalaisen Hannah Höch -tukipalkinnon, joka myönnetään Berliinissä asuville naistaiteilijoille. Horelli tekee videoita, joissa hän käyttää usein perhevalokuvia ja esittää kommentteja. Hänen töitään on ollut esillä muun muassa Venetsian biennaalissa 2001 ja 2009, Manifesta 5 -näyttelyssä 2004, Kiasman ARS-näyttelyissä 2001 ja 2011. Hänen äitinsä oli ravitsemisterapeutti Helena Horelli. ==Lähteet== Luokka:Suomalaiset videotaiteilijat Luokka:Vuonna 1976 syntyneet Luokka:Elävät henkilöt
Predrag Danilović

Predrag "Saša" Danilović (; s. 26. helmikuuta 1970 Sarajevo, Bosnia ja Hertsegovinan ST, Jugoslavia) on serbialainen kilpauransa päättänyt koripalloilija. == Ura == === Seurajoukkueet === Danilovićin koripallotaidot huomasi Željko Obradović, joka hankki hänet KK Partizanin juniorijoukkueisiin. Danilović pelasi seurassa jonkin aikaa, kunnes lähti Yhdysvaltoihin Cookevillen lukioon. Vuonna 1988 hän palasi Jugoslaviaan ja aloitti pelaamisen Partizanissa. Seuran paidassa hän pelasi sekä edustusjoukkueessa että juniorijoukkueessa. Hän harjoitteli koripalloa ajoittain jopa 7–8 tuntia päivässä. Partizanin paidassa Danilović voitti Euroliigan-mestaruuden kaudella 1991–1992. Hän ilmoittautui NBA:n vuoden 1992 varaustilaisuuteen, jossa Golden State Warriors varasi hänet toisella kierroksella. Vuonna 1992 hän siirtyi italialaiseen Virtus Bolognaa, jonka paidassa hän voitti kolme Italian- mestaruutta vuosina 1993–1995. Danilović siirtyi vuonna 1995 NBA:han, jossa hänen pelioikeutensa oli kaupattu Miami Heatille. Ensimmäisellä pelikaudellaan hän teki 13,4 pistettä ottelua kohden. Hän aloitti kauden 1996–1997 Miamissa, mutta hänet kaupattiin helmikuussa 1997 Dallasiin. Loppukausi oli tilastollisesti hänen paras kautensa, sillä hän teki Dallasin paidassa 16,6 pistettä ottelua kohden. Hän palasi kuitenkin Bolognaan vuonna 1997 ja voitti sekä Italian- että Euroliigan-mestaruuden vuonna 1998. Hän lopetti ammattilaisuransa kauden 1999–2000 päätteeksi. === Maajoukkue === Danilović edusti maajoukkuetasolla Jugoslaviaa, jonka paidassa hän voitti EM-kultaa vuosina 1989, 1991, 1995 ja 1997. Vuoden 1999 EM-kisoista hän voitti pronssia. Olympiatasolla Danilović voitti olympiahopeaa vuonna 1996. Hän edusti maataan myös vuoden 2000 olympialaisissa. == Lähteet == == Aiheesta muualla == *Virallinen kotisivu *NBA:n pelaajaprofiili *Serie A:n pelaajaprofiili Luokka:Jugoslavialaiset koripalloilijat Luokka:Jugoslavialaiset olympiamitalistit Luokka:Vuonna 1970 syntyneet Luokka:Elävät henkilöt
Liègen joukkosurma 2011

Liègen pommi-isku tapahtui Belgian Vallonia-alueella Liègen kaupungissa 13. joulukuuta 2011. Hyökkääjä, 33-vuotias Nordine Amrani, heitti kranaatteja ja ampui FN FAL -aseella tavallisia ihmisiä kohti. Hän tappoi viisi ihmistä ja 125 loukkaantui, joista seitsemän vakavasti. Aiemmin samana päivänä hyökkääjä ampui naisen kotonaan. ==Lähteet== Luokka:Belgian historia Luokka:Vuoden 2011 rikokset
Polvilumpion ruston pehmentyminen

Polvilumpion ruston pehmentyminen tunnetaan myös nimella CMP ja Chondromalacia patellae == Luokittelu == Ruston pehmentyminen jaetaan neljään vaikeusasteeseen seuraavasti: *gradus I: rustossa on paikallinen pehmentyminen ja turpoaminen, mutta ruston pinta on ehjä *gradus II: rustossa on fibrillaatiota ja halkeamia, mutta vaurion halkaisijan läpimitta on pienempi kuin ½ tuumaa *gradus III: fibrilloituneen ja halkeilleen rustovaurion laajuus on suurempi kuin ½ tuumaa halkaisijaltaan *gradus IV: ruston vaurio ylettyy alla olevaan luuhun ja luu on paikoittain paljaana. ==Katso myös== * Nivel * Nivelruston korjaushoito == Aiheesta muualla == * Chondromalacia patellae Luokka:Alaraajan luusto
Fennica (elokuvayhtiö)

Fennica-Filmi tai Oy Fennica Ab oli suomalainen elokuvatuotantoyhtiö. Sen perusti vuonna 1926 liikemies Armas Willamo kumppaneineen. Hallituksen varajäsenenä toimi venäläisperäinen liikemies Georg Uschakoff. Virallisesti se oli ”teknisten ja muiden luvallisten tavaroiden agentuuri- ja myyntiliike”.Laine, Lukkarila & Seitajärvi 2004, s. 25 Vuonna 1928 Willamo rahoitti nuorten Valentin Vaalan ja Teuvo Tulion ensimmäisen elokuvan Mustat silmät, joka valmistui seuraavana vuonna. Yhtiö toimi viiden ensimmäisen Vaalan elokuvan tuotantoyhtiönä. Kuudeskin elokuva ehdittiin aloittaa, mutta sen teki loppuun toinen tuotantoyhtiö.Laine, Lukkarila & Seitajärvi 2004, s. 26. Vuonna 1932 Vaala osti vähemmistöosuuden Fennica-Filmi Oy:stä. Seuraavana vuonna myös Tulio osti yhden osakkeen. Vuonna 1934 yhtiö joutui talousvaikeuksiin, mutta se välttyi konkurssilta epämääräisten olosuhteiden vallitessa, jossa myös tuotantoyhtiö Aho & Soldan kärsi tappioita. Konkurssiin Fennica-Filmi Oy asetettiin vuonna 1949, jolloin sen toimialueena oli ollut viimeiset vuodet turpeennosto. == Fennica-Filmin elokuvat == *Mustat silmät (1929) *Mustalaishurmaaja (1929) *Laveata tietä (1931) *Sininen varjo (1933) *Helsingin kuuluisin liikemies (1934) ==Lähteet== * ===Viitteet=== == Aiheesta muualla == * * Luokka:Entiset suomalaiset elokuvayhtiöt
Fennica

Fennica voi tarkoittaa useampaa asiaa * Fennica (kansallisbibliografia), Kansalliskirjaston kokoelma * Fennica (jäänmurtaja), suomalainen monitoimimurtaja * Fennica (elokuvayhtiö), suomalainen elokuvayhtiö == Katso myös == * Fennica Gehrman, suomalainen musiikkikustantamo * Mythologia Fennica, ruotsinkielinen suomalaisen mytologian sanakirja * Pharmaca Fennica, terveyden- ja sairaanhoidon henkilökunnalle tarkoitettu lääkeopas * Ars Fennica -palkinto, suomalainen kuvataidepalkinto * Ornis Fennica, suomalainen lintutieteellinen julkaisu * Acta Zoologica Fennica, suomalainen englanninkielinen biologian alan julkaisusarja
Olancho (departementti)

Olancho on departementti Hondurasin itäosassa. Sen pääkaupunki on Juticalpa, pinta-ala 23 905 km2 ja asukasluku 459 816 asukasta. Departementti on perustettu vuonna 1825. Sen maatalouden tärkeitä tuotteita ovat kahvi, maissi, sokeriruoko, banaanit ja riisi. == Lähteet == Luokka:Hondurasin departementit
Miroslav Berić

Miroslav Berić (; s. 20. tammikuuta 1973 Belgrad) on serbialainen kilpauransa päättänyt koripalloilija. == Ura == === Seurajoukkueet === Berić nousi KK Partizanin edustusjoukkueeseen vuonna 1993. Hän voitti seuran kanssa Jugoslavian-mestaruuden kolme kertaa vuosina 1995–1997. Lisäksi Berić voitti cup-mestaruuden kahdesti vuosina 1994 ja 1995. Vuosiksi 1997–1999 hän siirtyi espanjalaiseen Saski Baskoniaan, jossa hän voitti yhden Copa del Reyn- mestaruuden. Lisäksi seura sijoittui Espanjan liigassa parhaimmillaan hopealle. Kauden 1999–2000 Berić vietti italialaisessa Scaligera Basket Veronassa, josta hän siirtyi vuodeksi takaisin Partizaniin. Vuosiksi 2001–2003 hän siirtyi Scavolini Pesaroon. Kauden 2003–2004 Berić pelasi liettualaisessa Žalgiriksessa. Tämän jälkeen hän edusti muun muassa Azovmaš Mariupolia ja Gijón Baloncestoa. === Maajoukkue === Berić edusti maajoukkueurallaan Jugoslaviaa. Hän voitti EM-kilpailuista kultaa vuosina 1995 ja 1997. MM- kilpailuissa Berić voitti MM-kultaa vuonna 1998. Lisäksi hän voitti olympiahopeaa vuonna 1996. == Lähteet == == Aiheesta muualla == *Euroliigan pelaajaprofiili *Sports-Reference Luokka:Serbialaiset koripalloilijat Luokka:Jugoslavialaiset koripalloilijat Luokka:Jugoslavialaiset olympiamitalistit Luokka:Vuonna 1970 syntyneet Luokka:Elävät henkilöt
José Santos Zelaya

José Santos Zelaya (1853–1919) oli Nicaraguan presidentti 1893 - 1909. Hän nousi valtaan Liberaalien kapinassa, joka lopetti 30 vuotta jatkuneen konservatiivien vallan. Hän suhtautui vihamielisesti Yhdysvaltoihin, ja pyrki yhdistämään Keski-Amerikan valtiot järjestelemällä vallankumouksen Hondurasissa ja El Salvadorissa.José Santos Zelaya Britannica == Lähteet == Luokka:Nicaraguan presidentit Luokka:Vuonna 1853 syntyneet Luokka:Vuonna 1919 kuolleet
Luettelo Ruotsin merivoimien risteilijöistä

Luettelo Ruotsin merivoimien risteilijöistä listaa Ruotsin merivoimissa palvelleet risteilijät. Ensimmäinen laskettiin vesille 1896 ja viimeinen 1945. ==Torpedoristeilijät== *HMS RanHofsten, Gustaf von & Waernberg, Jan s. 130 ;Örnen-luokan torpedoristeilijätHofsten, Gustaf von & Waernberg, Jan s. 131-132 *HMS Örnen (1896) *HMS Jacob Bagge (1898) *HMS Claes Horn (1898) *HMS Psilander (1899) *HMS Clas Uggla (1899) == Panssarikansiristeilijä == *HMS Fylgia (1905)Hofsten, Gustaf von & Waernberg, Jan s. 133-135 == Miinaristeilijä == *HMS Clas Fleming (1912)Hofsten, Gustaf von & Waernberg, Jan s. 136-137 == Lentokansiristeilijä == *HMS Gotland (1933)Hofsten, Gustaf von & Waernberg, Jan s. 138-139 == Risteilijät == ;Tre Kronor -luokan risteilijätHofsten, Gustaf von & Waernberg, Jan s. 140-142 *HMS Tre Kronor (1944) *HMS Göta Lejon (1945) == Apuristeilijät == Toisen maailmansodan aikana merivoimat kutsui palvelukseen siviilialuksia, jotka täydensivät merivoimien omaa kalustoa. Alusten otto oli suunniteltu jo aiemmin ja yksistään vuonna 1939 palvelukseen oli tarkoitus ottaa yhdeksän kauppalaivaa aseistettavaksi apuristeilijöiksi. Nämä olivat Sveayhtiön rahtialukset Regin ja Ragne, rautateiden junalautta Drottning Victoria, Sveayhtiön Waria, Warun, Wiril ja Wormo, Svenska Lloydin matkustaja-alus Suecia sekä Transatlanticsin Kaaparen.Hofsten, Gustaf von & Waernberg, Jan s. 143 Näistä kuitenkin otettiin palvelukseen ja varustettiin lopulta vain viisi. Näistäkään kaksi ei toiminut apuristeilijöinä, vaan oli muissa tehtävissä. Vuonna 1942 tehtiin päätös ottaa palvelukseen vielä Broströmin MS Gotland, mutta muutostyö peruutettiin miinalaiva HMS Älvsnabbenin valmistuessa telakalta. Palvelukseen otetut alukset: *Hjkr 3 Drottning VictoriaHofsten, Gustaf von & Waernberg, Jan s. 144 *Hjkr 4 WariaHofsten, Gustaf von & Waernberg, Jan s. 145-146 *Hjkr 5 Warun *Hjkr 10 FidraHofsten, Gustaf von & Waernberg, Jan s. 147 *Hjkr 14 Wiros ==Lähteet== * === Viitteet === * Risteilijät Risteilijät
Riksväg 77

thumb Riksväg 77 on Ruotsissa kulkeva valtatie, joka kulkee Knivstan kunnasta E4:n moottoritien liittymästä Norrtäljen kaupungin keskustan läheisyydessä sijaitsevaan Länsväg 276:n risteykseen. Tien laatu vaihtelee ja sen pituus on 52 kilometriä. Luokka:Norrtäljen kunta Luokka:Knivstan kunta Luokka:Ruotsin tiet
Tappavat ajatukset (elokuva)

Tappavat ajatukset (Mortal Thoughts) on vuonna 1991 ensi-iltansa saanut trilleri. Elokuvan on ohjannut Alan Rudolph. Elokuva tuotti yhteensä yli 19 miljoonaa dollaria. == Näyttelijöitä == == Arvioita == Video-oppaassa vuodelta 1994 Olavi Similä sanoo henkilöhahmojen olevan hyvin näyteltyjä mutta niin tympeitä, että koko elokuva saa tunkkaisen maun. Hän antaa Tappaville ajatuksille kolme tähteä viidestä, mikä vastaa sanallista arviota ”hyvä”. == Lähteet == == Aiheesta muualla == * * * Luokka:Yhdysvaltalaiset jännityselokuvat Luokka:Vuoden 1991 yhdysvaltalaiset elokuvat
The Voice

The Voice voi viitata ainakin seuraaviin: == Musiikki == * The Voice of Frank Sinatra, Frank Sinatran albumi * The Voice, Bobby McFerrinin albumi vuodelta 1984 * The Voice, Vicious Rumorsin EP-levy vuodelta 1994 * The Voice, Russell Watsonin albumi vuodelta 2001 * The Voice, Vusi Mahlaselan albumi vuodelta 2003 * The Voice, Mike Jonesin albumi vuodelta 2009 * The Voice, Mavis Staplesin albumi * The Voice, Kokian albumi * The Voice, David Phelpsin albumi * ”The Voice”, The Moody Bluesin kappale vuodelta 1981 * ”The Voice”, Ultravoxin kappale vuodelta 1981 * ”The Voice”, Eimear Quinnin kappale, vuoden 1996 Eurovision laulukilpailun voittaja ===Nimityksenä laulajille=== *Whitney Houston *Steve Perry == Radio == * The Voice, Bauer Media Oy:n omistama radioasema == Televisio == * The Voice, entinen suomalainen digitaalinen televisiokanava * The Voice, maailmanlaajuinen laulajakykyjä etsivä televisioformaatti ** The Voice of Holland, hollantilainen laulukilpailu ** The Voice, yhdysvaltalainen laulukilpailu ** The Voice, brittiläinen laulukilpailu ** The Voice of Germany, saksalainen laulukilpailu ** The Voice of Finland, suomalainen laulukilpailu
Henkitorven syöpä

Henkitorven syöpä on harvinainen henkitorvessa alkava syöpäsairaus. Tavallisimmin se ilmenee levyepiteelikarsinoomana (varsinkin yli 60-vuotiailla miehillä), mutta myös esimerkiksi adenoidista kystistä karsinoomaa tavataan henkitorvessa (varsinkin 40–60-vuotiailla henkilöillä). Tupakoinnilla on tunnettu yhteys levyepiteelikarsinoomaan mutta ei adenoidiseen kystiseen karsinoomaan. Henkitorven syövälle tyypillisiä oireita ovat hengitys- ja nielemisvaikeudet, kuiva yskä, veriyskä, äänen käheytyminen, kuumeilu, vilu ja toistuvat rinnan alueen infektiot. Oireet ovat yleisiä myös monissa hyvänlaatuisissa taudeissa. Henkitorven syövän pääasialliset hoitomuodot ovat leikkaus ja sädehoito. Kemoterapiaa annetaan yleensä palliatiivisessa tarkoituksessa, oireiden lievityksenä. Siinä voidaan käyttää sisplatiinia tai karboplatiinia. Henkitorven syöpäkasvain on mahdollinen yläonttolaskimo- oireyhtymän aiheuttaja. Henkitorven syöpä kattaa 0,02–0,04 % raportoiduista syöpätapauksista. Taudin ennuste on yleisesti ottaen huono; 5–35 % potilaista elää viiden vuoden kuluttua diagnoosista.Annals of Surgical Oncology: Incidence and Treatment of Tracheal Cancer: A Nationwide Study in The Netherlands Adenoidisen kystisen karsinooman ennusteen on havaittu olevan huomattavasti parempi kuin levyepiteelikarsinooman. Henkitorven syöpää sairastanut henkilö sai ensimmäistä kertaa keinotekoisen henkitorven vuonna 2011 Karoliinisessa yliopistosairaalassa Tukholmassa. Potilas oli 36-vuotias geologian opiskelija Eritreasta. Potilas kuoli tammikuussa 2014 uuden henkitorven irrottua. Menetelmän kehittänyttä tohtori Paolo Macchiarinia epäillään kuolemantuottamuksesta ja tutkimusvilpistä. == Katso myös == * Keuhkosyöpä * Yläonttolaskimo-oireyhtymä == Lähteet == Luokka:Syöpätaudit Luokka:Hengityselinten sairaudet
Brysselin metro

Brysselin metro (, ) on Belgian pääkaupungissa Brysselissä toimiva metroverkosto, johon kuuluu yhteensä neljä metrolinjaa. Vuonna 2010 sillä tehtiin 150 miljoonaa matkaa. Verkosto kattaa hyvin varsinkin keskustan, jonne jokainen neljästä metrolinjasta pysähtyy. Metrojen maksimivauhti linjoilla 1, 5 ja 6 on 72 kilometriä tunnissa ja linjalla 2 50 kilometriä tunnissa. Metrojen keskimääräinen vauhti koko metroverkostossa on 29,4 kilometriä tunnissa. Brysselin metro avattiin vuonna 1976 ja sitä on siitä lähtien vähitellen laajennettu. Yhteensä raiteiden pituus on 32 kilometriä, mutta mikäli laskuihin otetaan myös raitiovaunujen (ranskaksi prémétro) raiteet, niin verkosto käsittää 55,7 kilometriä. Metroverkostojen pituudessa Brysselin metro sijoittuu 61. sijalle maailmantilastoissa. Varsinaisia metroasemia Brysselin metrossa on 58. Metrojen raiteiden leveys on 1,435 metriä. Metromalli M6 "Boa" tuli vuonna 2007. Seuraava malli on M7, jonka ensimmäinen juna esiteltiin heinäkuussa 2020.Services - 253680-2017La STIB d'hier à aujourd'hui STIB == Pommi-isku 2016 == Brysselin metron Maelbeek/Maalbeekin metro-asemalle tehtiin 22. maaliskuuta 2016 pommi-isku. ==Linjat== Linja Väri Väli Avattu Viimeisin laajennus Asemia M1 Purppura Gare de l’Ouest – Stockel 1976 2009 21 M2 Oranssi Simonis – Elisabeth 1985 2009 19 M5 Keltainen Erasme – Herrmann-Debroux 1976 2009 28 M6 Sininen Roi Baudouin – Elisabeth 1982 2009 25 == Asemat == == Lähteet == *
Carlislen tuomiokirkko

Carlislen tuomiokirkko (, Cathedral Church of the Holy and Undivided Trinity) on vuodesta 1133 lähtien ollut Carlislen hiippakunnan tuomiokirkko. Arkkitehti Ewan Christian toteutti katedraalin kunnostustyöt vuosina 1853–1857. == Lähteet == == Aiheesta muualla == *Carlisle Cathedral Tuomiokirkko Luokka:Englannin katedraalit Luokka:Kivikirkot Luokka:Grade I -luokan kirkot Cumbriassa
Moldavian maalatut kirkot

Moldavian maalatut kirkot sijaitsevat Suceavan piirikunnassa, Romaniassa. Kirkkoja on kahdeksan, ja ne on listattu 1994 Unescon maailmanperintökohteiksi. Suceviţan luostari listattiin vuonna 2010. ==Johannes Kastajan kirkko== Johannes Kastajan kirkko rakennettiin 1503 aluksi Suceavan kuvernöörin Luca Arboren asuinpaikaksi. Se koristeltiin hän lapsenlapsensa määräyksestä 1541, ja perheen kuoltua siitä tuli Arboren kylän kirkko. Kirkon arkkitehtuuri poikkeaa muista alueen kirkoista tornin puuttumisen vuoksi.http://romania-travelguide.info/painted-monasteries-in- bukovina/arbore-monastery-2.html ==Humor:n luostari== Ensimmäiset merkinnät luostarin rakentamisesta on 1415, mutta varsinaisen muotonsa se sai 1530. Luostari sijaitsee Humorin kylässä. Luostarin puolustamiseksi ruhtinas Vasile Lupu rakennutti tornin 1641. Sen ulkoseinän freskot ovat alueen vanhimpia.http://romania-travelguide.info/painted-monasteries-in- bukovina/humor-monastery-2.html ==Neitsyt Marian ilmestyksen kirkko== Tunnetaan myös nimellä Moldoviţan luostari ja se sijaitsee Moldovițan kylässä. Sen rakennutti Peter IV Rareș, ja se valmistui vuonna 1532. Kirkon arkkitehtuuri on samankaltainen kuin Humorin luostarissa, joten uskotaan luostarien rakentajana olleen sama henkilö.http://romania- travelguide.info/painted-monasteries-in-bukovina/moldovita-monastery-2.html ==Pătrăuţin pyhän ristin kirkko== Rakennetiin vuonna 1487 Tapani III Suuren määräyksestä nunnaluostariksi. Kirkko ryöstettiin vuosina 1653 ja 1684. Kirkon loiston palautti 1800-luvun alkupuolella prinssi Nicolas Mavrocordat. Kirkko on alueen pienimpiä. http://romania- travelguide.info/index.php?option=com_content&task;=view&id;=48&Itemid;=62 ==Pyhän Nikolauksen kirkko== Prinssi Peter IV Rareș rakennutti kirkon 1531 alun perin perheensä mausoleumiksi Probotaan. Kirkon kaikki seinämaalaukset on maalattu uudelleen 1900-luvulla. Kirkon ulkopuoliset maalaukset ovat kuluneet, mutta niistä on silti nähtävissä runsas värien käyttö.http://whc.unesco.org/en/list/598 ==Pyhän Yrjön kirkko== Valmistui vuonna 1522 ja rakentaminen aloitettiin Tapani III Suuren määräyksestä Suceavaan. Kirkon holviin ja seiniin on maalattu 365 pyhimystä, yksi vuoden jokaiselle päivälle. ==Voroneţ:n luostari== Voronețn kylässä sijaitseva luostari valmistui 1488. Sen rakennutti Tapani III Suuri Vasluin taistelun muistoksi. Kerrotaan, että sen rakentaminen kesti kolme kuukautta ja kolme viikkoa.http://romania-travelguide.info/painted-monasteries-in- bukovina/voronet-monastery-2.html ==Ylösnousemuksen kirkko== Kirkko tunnetaan myös nimellä Suceviţan luostari, ja sen katsotaan valmistuneen 1583. Se on saanut vaikutteita Bysantin sekä goottilaisesta arkkitehtuuristahttp://romania-travelguide.info/painted-monasteries-in- bukovina/sucevita-monastery-2.html == Lähteet == == Aiheesta muualla == * http://www.romanianmonasteries.org/bucovina/all-bucovina-monasteries * http://www.manastiri-bucovina.go.ro/bukovina.htm * http://www.rounite.com/2008/06/26/bucovina-monasteries/ Luokka:Unescon maailmanperintökohteet Romaniassa Luokka:Romanian kirkot
Pohjanleinikki

Pohjanleinikki (Ranunculus hyperboreus) on kosteissa paikoissa kasvava pohjoisen pallonpuoliskon arktisten alueiden leinikkikasvi (Ranunculaceae). == Elinympäristö ja koko == Monivuotinen pohjanleinikki kasvattaa 3–20 cm pitkän, vedessä kasvaessaan jopa 40 cm pitkän, tavallisesti kaljun varren. Varsi on suikerteleva tai joskus koheneva, nivelistä juurehtiva ja 0,5–1 mm paksu. Monista muista leinikkilajeista poiketen kasvin alus- ja varsilehdet ovat samanlaisia. Lehtien ruoti on 1–6 cm pitkä, kelluslehdissä vielä pitempi. Lehtilapa on 3–17 mm leveä, hertta- tai tylppätyvinen, 3–5-halkoinen tai -jakoinen sekä ehytliuskainen. Keltaiset, 4–7 mm leveät kukat sijaitsevat yksittäin lehtihangoissa. Kukkaperä on 1–2 cm pitkä ja pitenee hedelmävaiheessa. Kukassa on kaksi kehäkiehkuraa. Verhiö on kolmelehtinen ja noin teriön pituinen, teriö on kaksi- tai kolmilehtinen. Terälehdet ovat mesikuopallisia. Pohjanleinikki kukkii Suomessa heinä-elokuussa. Kasvin hedelmistö on hieman pitkänomainen. Siihen kehittyy 1–1,4 mm pituisia pähkylöitä, joissa on koukkupäinen, 0,1 mm pituinen ota.Retkeilykasvio 1998, s. 75, 82. Muiden leinikkien tavoin myös pohjanleinikki on myrkyllinen kasvi.Retkeilykasvio 1998, s. 82. Pohjanleinikki muistuttaa jossain määrin pikkuleinikkiä (R. pygmaeus), joka kuitenkin on karvainen ja sen kukassa on viisi terä- ja verholehteä.Den virtuella floran: Jordranunkel (myös levinneisyyskartat) (ruots.) Viitattu 14.12.2011. == Levinneisyys == Pohjanleinikin levinneisyysalue on sirkumpolaarinen, ja sitä tavataan laajalla alueella pohjoisen pallonpuoliskon arktisilla alueilla. Laji kasvaa Fennoskandian keski- ja pohjoisosissa Norjassa, Ruotsissa, Suomessa ja Kuolan niemimaalla, josta levinneisyysalue jatkuu Venäjän pohjoisrannikkoa pitkin aina Tyynellemerelle saakka. Itä-Venäjällä lajia tavataan myös Kamtšatkan niemimaalla. Pohjanleinikki kasvaa myös suurimmassa osassa Alaskaa ja Pohjois- Kanadaa, sekä paikoitellen etelämpänä Kalliovuorilla. Laji viihtyy lisäksi Grönlannissa, Islannissa sekä Huippuvuorilla. Suomessa pohjanleinikkiä kasvaa paikoitellen Oulun korkeudelta pohjoiseen. Laji runsastuu pohjoisempaan päin mentäessä.Lampinen, R. & Lahti, T. 2010: Kasviatlas 2010: Pohjanleinikin levinneisyys Suomessa. Helsingin Yliopisto, Luonnontieteellinen keskusmuseo, Kasvimuseo, Helsinki. Viitattu 14.12.2011. == Elinympäristö == Pohjanleinikki vaatii menestyäkseen hyvin kostean kasvupaikan. Sitä tavataan lähteiköissä, järvenrannoilla, jokien lieterannoilla, soitten mutarimmissä sekä suo- ja tienvarsiojissa. Joskus lajia tavataan myös vedessä kellusvartisena ja -lehtisenä tai upoksissa. == Lähteet == * Retkeilykasvio. Toim. Hämet-Ahti, Leena & Suominen, Juha & Ulvinen, Tauno & Uotila, Pertti. Luonnontieteellinen keskusmuseo, Kasvimuseo, Helsinki 1998. ISBN 951-45-8166-0. === Viitteet === == Aiheesta muualla == * *Pinkka, Lajituntemuksen oppimisympäristö: Pohjanleinikki (Ranunculus hyperboreus) *ITIS: Ranunculus hyperboreus *United States Department of Agriculture (USDA): Ranunculus hyperboreus *Flora of North America: Ranunculus hyperboreus Luokka:58.4 Putkilokasvit Luokka:Leinikit Luokka:Myrkylliset kasvit
Ari Pulkkinen (säveltäjä)

Ari Pulkkinen (s. 15. tammikuuta 1982 Helsinki) on suomalainen säveltäjä, muusikko ja äänisuunnittelija. Hän on suunnitellut muun muassa Angry Birdsin, Outlandin, Dead Nationin ja Trinen tunnusmusiikit. == Elämäkerta == Pulkkinen aloitti pianon opiskelun kuusivuotiaana ja sävelsi ensimmäisen kappaleen 12-vuotiaana. Hän oli kiinnostunut tietokoneilla tehdystä musiikista ja alkoi tehdä musiikkia Tracker-ohjelmistolla. Hän voitti useita kilpailuja ja teki ensimmäisen tunnusmusiikin peliin nimeltä Starfight VI: portinvartijoita vuonna 1999. Pulkkinen ei ole opiskellut musiikin sävellystä. Hän sanoo, että teoksissaan hän ei halua luokitella tai merkitä tiettyjä tyylejä tai genrejä, vaan säveltää musiikkia, joka erottuu massasta. Pulkkinen on suorittanut Sibelius-Akatemian musiikkiteknologiatutkinnon 2006, Adultan pelituottajatutkinnon ja äänialan erikoisammattitutkinnon 2007. == Tunnustukset == Pulkkinen valittiin vuonna 2011 vuoden suomalaiseksi pelinkehittäjäksi. Tuomaristo totesi valinnan perusteluissa: ”Ari Pulkkisen panos peliteollisuuteen on myös todistanut sen, että pelit ovat, ehkä suuremmassa määrin kuin mitkään muut sisältötuotteet, tuotteita joissa jokaisella elementillä on omassa roolissaan suuri merkitys. Pulkkinen on onnistunut omalla sarallaan tekemään osuutensa siten, että hänen tuotoksensa on toiminut yhteydessä pelien kokonaisuuteen luoden tunnelmaa, mielikuvia ja pelaamisen iloa.” == Yritys == AriTunes on Ari Pulkkisen vuonna 2008 perustama yritysAriTunes: Suomen kuunnelluin artisti luo yhteisiä sääntöjä musiikki- ja pelialalle, joka keskittyy musiikkiin ja äänituotantoon videopeleihin. == Tuotanto == Pulkkinen on säveltänyt seuraavat albumit ja ääniraidat videopeleihin: * Trine 4 (2019) * Matterfall (2017) * Nex Machina (2017) * Alienation (2016) * Trine 3: The Artifacts of Power (2015) * Outland (2014) * Resogun (2013) * Angry Birds (2013) * Trine 2 (2011) * Trine (2009) * Super Stardust HD (2007) * Shadowgrounds (2006) == Lähteet == == Aiheesta muualla == * Profiili MobyGamesissä * Yrityksen sivut * * Luokka:Suomalaiset videopelisäveltäjät Luokka:Suomalaiset elektronisen musiikin artistit Luokka:Suomalaiset pianistit Luokka:Suomalaiset äänisuunnittelijat Luokka:Vuonna 1982 syntyneet Luokka:Elävät henkilöt
George Whitman

George Whitman (12. joulukuuta 1913 East Orange, New Jersey, Yhdysvallat – 14. joulukuuta 2011 Pariisi, Ranska) oli pariisilaisen Shakespeare & Company -kirjakaupan omistaja. Hänen aikalaisiaan olivat sellaiset beat-sukupolven runoilijat kuin Jack Kerouac ja Allen Ginsberg. Whitman perusti tädiltään perimillään rahoilla 1951 Pariisiin kirjakaupan Le Mistral mutta nimesi sen myöhemmin uudelleen Sylvia Beachin kirjakaupan mukaan. Whitmanin teki julkisuudessa tunnetuksi elokuva Portrait of a Bookstore as an Old Man. Whitman kuoli kirjakaupan yläpuolella olevassa asunnossaan 98-vuotiaana. Hänet haudataan Père-Lachaisen hautausmaalle.Kuolinuutinen kirjakaupan sivulla, viitattu 14.12.2011 ==Lähteet== ==Aiheesta muualla== * George Whitmanin muistokirjoitus Helsingin Sanomissa Luokka:Kirjakauppiaat Luokka:Yhdysvaltalaiset henkilöt Luokka:Vuonna 1913 syntyneet Luokka:Vuonna 2011 kuolleet
Sylhetin alue

Sylhetin alue () on yksi Bangladeshin kahdeksasta hallinnollisesta alueesta. Alueen hallinnollinen keskus ja suurin kaupunki on Sylhet. Alueen pinta-ala on 12 596 km² ja väkiluku 9,9 miljoonaa (VL 2011). Alueen pohjoispuolella sijaitsee Intian Meghalayan osavaltio, eteläpuolella Tripuran osavaltio, idässä Assamin osavaltio, lännessä Dhakan alue ja Mymensinghin alue sekä lounaassa Chittagongin alue. Sylkhetin alue jakaantuu neljään piirikuntaan: Habiganj, Moulvibazar, Sunamganj, ja Sylhet.Thomas Brinkhoff: Bangladesh: Districts and Cities citypopulation.de Näistä Habiganj, Moulvibazar ja Sylkhet kuuluvat Bangladeshin keskeisimpiin teetuotantoalueisiin.District wise production teaboard.gov.bd, viitattu 26.8.2015, Tea Garden Srimongol Sylhet Bangladesh 2.JPG|Srimongolin teeviljelmää Sylkhetin alueen Moulvibazarin piirikunnassa. Boat in river, Bangladesh.jpg|Joki Sylhetin alueella. Zindabazar Sylhet.jpg|Sylhetin katunäkymää. == Lähteet == == Aiheesta muualla == Luokka:Bangladeshin alueet
Ari Pulkkinen

Ari Pulkkinen -nimisiä henkilöitä ovat: *Ari Pulkkinen, säveltäjä ja äänisuunnittelija *Ari Pulkkinen, basisti ja lauluntekijä
Luettelo Kroatian presidenteistä

Tämä on luettelo Kroatian presidenteistä. == Kroatian presidentit == # Kuva Nimi Kausi Puolue Huom. 1 Franjo Tuđman 1990–1999 HDZ − Vlatko Pavletić 10. joulukuuta 1999–2. helmikuuta 2000 HDZ vt. − Zlatko Tomčić 2.–18. helmikuuta 2000 HSS vt. 2 Stjepan Mesić 2000 – 2010 sitoutumaton 3 Ivo Josipović 2010–2015 SDP 4 Kolinda Grabar-Kitarović 2015–2020 HDZ 5 Zoran Milanović 19. helmikuuta 2020 alkaen SDP Kroatian presidenteistä *
Nocebo

Nocebo tai nosebo tarkoittaa seuraavia asioita: * nosebo, kielteisten odotusten aiheuttamat oireet * Nocebo, Kraterin albumi * Nocebo, Stam1nan albumi.
Nocebo (Stam1nan albumi)

Nocebo on Stam1na-yhtyeen 8. helmikuuta 2012 ilmestynyt viides studioalbumi. Albumin nimi viittaa lumelääkkeen negatiiviseen vaikutukseen noseboon. Kappaleesta ”Valtiaan uudet vaateet” julkaistiin single ja kuvattiin musiikkivideo, jonka ohjasi Medialouhoksen Tuomas Petsalo. Albumin kannessa on kuva Kotiteollisuuden rumpalin Jari Sinkkosen rintaan tatuoidusta Stam1nan hammaslogosta. ==Nauhoitus== Nocebon tuotti, äänitti ja miksasi yhdysvaltalainen Joe Barresi. Albumi äänitettiin Petrax-studiossa Hollolassa syyskuussa 2011, ja Barresi miksasi sen JHOC-studiossaan Pasadenassa. Päävastuun albumin säveltämisestä kantoivat Antti Hyyrynen ja Pekka Olkkonen. Edellisellä Viimeinen Atlantis -albumilla sävellysdebyyttinsä Stam1nassa tehnyt Kai-Pekka Kangasmäki sävelsi tällä kertaa kaksi kappaletta. Sanoituksista vastasi Hyyrynen lukuun ottamatta Kangasmäen säveltämää ”Tavastia palamaan!” -kappaletta, jonka sanoitti Mariska. Kyseessä oli ensimmäinen kerta, kun yhtye käytti ulkopuolista sanoittajaa. ”Nomad” puolestaan on Stam1nan ensimmäinen englanninkielinen kappale sitten yhtyeen demoaikojen. ==Vastaanotto== Albumia myytiin Suomessa kultalevyyn oikeuttavat 10 000 kappaletta heti julkaisupäivänään, ja se sijoittui viikolla 7/2012 Suomen albumilistan ensimmäiseksi. Yhtye sai kultalevynsä 18. helmikuuta 2012 Finnish Metal Expo -tapahtumassa, jossa se myös esitti Nocebon kokonaisuudessaan livenä. Albumi pysyi Suomen top 50:ssä kaksitoista viikkoa. == Kappaleet == Kaikki kappaleet sanoittanut Antti Hyyrynen sekä sovittanut Stam1na, ellei toisin mainittu. # # # # # # # # # # == Kokoonpano == * Antti Hyyrynen – laulu, kitara * Kai-Pekka Kangasmäki – basso, laulu * Emil Lähteenmäki – kosketinsoittimet * Pekka Olkkonen – soolokitara * Teppo Velin – rummut, lyömäsoittimet === Vierailijat === * Markus Pajakkala – saksofoni, bassoklarinetti ja huilu kappaleessa ”Pirunpaska” * Kuisma Aalto ja Tuomo Saikkonen (sekä Olkkonen ja Kangasmäki) – ”susilauma” kappaleissa ”Aivohalvaus” ja ”Rabies” == Arvostelut == * Imperiumi.net: Imperiumi.net: Levyarvio * Kaaoszine: Kaaoszine: Levyarvio * Rumba: Rumba: Levyarvio * Rytmi: Rytmi: Levyarvio * Soundi: Soundi: Levyarvio * V2.fi: V2.fi: Levyarvio == Lähteet == == Aiheesta muualla == * ”Valtiaan uudet vaateet” -musiikkivideo YouTube-sivustolla * * Luokka:Stam1nan albumit Luokka:Vuoden 2012 albumit Luokka:Joe Barresin tuottamat albumit Luokka:Sakara Recordsin albumit
Francisco Morazán

Francisco Morazán Quezada (3. lokakuuta 1792 Tegucigalpa – 15. syyskuuta 1842 San José, Costa Rica) oli hondurasilainen kenraali ja liberaalipoliitikko, joka johti useita Keski-Amerikan maita 1827–1842. Hän oli myös Keski-Amerikan liittotasavallan presidentti. == Elämäkerta == Morazán syntyi Hondurasissa 1792, ja hän ei käynyt kouluja. Hän liittyi nuorena armeijaan ja sai pian tunnustusta urheudestaan. Morazán oli kookas aikakauteen nähden, älykäs ja johtamistaitoinen, joten hän sai myös pian johtotehtäviä. Morazán osallistui myös politiikkaan ja vastusti 1821 Keski-Amerikan liittämistä Meksikoon. Keski-Amerikan liittotasavalta irtautuikin Meksikosta 1823. Liberaali Manuel José Arce valittiin Keski-Amerikan liittotasavallan presidentiksi 1824, mutta hän siirtyi hallituskaudellaan konservatismin suuntaan. Liberaalien ja konservatiivien riidat räjähtivät, kun Arce lähetti armeijansa kapinoivaan Hondurasiin. Morazán johti Hondurasin puolustusta, mutta hänet kukistettiin, ja hän joutui lähtemään maanpakoon. Nicaraguassa Morazán sai johdettavakseen pienen armeijan, joka onnistui kukistamaan liittotasavallan joukot La Trinidadin taistelussa 11. marraskuuta 1827. Morazánista tuli voiton ansiosta liberaalien johtohahmo. Liberaalit kaatoivat konservatiivihallinnon 1829, ja Morazán valittiin seuraavana vuonna liittotasavallan presidentiksi. Morazán uudisti presidenttinä liittotasavaltaa. Hän muun muassa rajoitti katolisen kirkon valtaa. Hän siirsi 1834 pääkaupungin San Salvadoriin, ja hänet valittiin jatkokaudelle 1835. Morazán onnistui kukistamaan useita konservatiivien kapinayrityksiä. Guatemala syttyi kuitenkin intiaanien tukema kapina, jota johti lukutaidoton sikafarmari Rafael Carrera. Kansannousua seurasivat useat muut konservatiivijohtajat, mutta Morazán oli taitava sotapäällikkö, ja hän pystyi voittamaan vuonna 1839 käydyssä San Pedro Perulapánin taistelussa määrällisesti suuremman vastustajan. Liittotasavalta oli kuitenkin jo pahasti hajaantunut, ja Morazán johti käytännössä enää El Salvadoria, Costa Ricaa ja joitakin mutia yksittäisiä alueita. Nicaragua erosi liittotasavallasta 5. marraskuuta 1838, ja sitä seurasivat muutaman vuoden sisällä muutkin valtiot. Carreran joukot onnistuivat kukistamaan liittotasavallan armeijan lopulta 1840, ja Morazán lähti maanpakoon Kolumbiaan. Costaricalainen kenraali Vicente Villaseñor houkutteli 1842 Morazánin auttamaan häntä Braulio Carrillo Colinan vastaisessa kapinassa. He onnistuivat kaatamaan hallinnon, ja Morazán nimettiin Costa Rican presidentiksi. Hänen tavoitteenaan oli yhdistää Keski-Amerikka uudestaan Costa Ricasta käsin. Kansa nousi kuitenkin Morazánia vastaan, ja hänet syöstiin pian vallasta. Morazán ja Villaseñor teloitettiin 15. syyskuuta 1842. == Lähteet == == Aiheesta muualla == Luokka:Hondurasin presidentit Luokka:El Salvadorin presidentit Luokka:Costa Rican presidentit Luokka:Teloitetut Luokka:Vuonna 1792 syntyneet Luokka:Vuonna 1842 kuolleet
Russell Hoban

Russell Hoban (4. helmikuuta 1925 – 13. joulukuuta 2011) oli yhdysvaltalainen kirjailija. Hän kirjoitti monen genren kirjoja, fantasiaa, science fictionia, lastenkirjoja ja runoja. ==Suomennetut teokset== * Myry ei saa unta, Russel Hoban, suom. Leena Koivukoski, kuv. Garth Williams. 1961. 2. p. 1982 * Hiiri ja hänen lapsensa , Russel Hoban, suom. Pirkko Lokka. 1975 * Kymmenen mitä? Salaperäinen laskukirja, Sylvie Selig, suom. Riitta Mäyrälä. 1975 * Mistä saisin ystävän? katsele ja kerro, Sylvie Selig, suom. Riitta Mäyrälä. 1975 * Myry saa pikkusiskon, kuv. Lillian Hoban, suom. Pirkko Harainen. 1984 * Myry syntymäpäivillä, kuv. Lillian Hoban, suom. Pirkko Harainen. 1985 * Myryn parhaat kaverit, kuv. Lillian Hoban, suom. Pirkko Harainen. 1986 ==Lähteet== Luokka:Yhdysvaltalaiset lasten- ja nuortenkirjailijat Luokka:Yhdysvaltalaiset kirjailijat Luokka:Vuonna 1925 syntyneet Luokka:Vuonna 2011 kuolleet
Dean Smith (täsmennyssivu)

Dean Smith voi tarkoittaa seuraavia henkilöitä: * Dean Smith (s. 1988), moottoriurheilija * Dean Smith (1931–2015), koripallovalmentaja * Dean Smith (1932–2023), yleisurheilija
Ports of Call

Ports of Call on Jack Vancen vuonna 1998 ilmestynyt tieteisromaani. Kirja muodostaa kokonaisuuden vuonna 2004 ilmestyneen romaanin Lurulu kanssa. == Lähteet == == Aiheesta muualla == * Ports of Call. Publishers Weekly 1998. * Greg L. Johnson: Ports of Call. The SF Site 1998. * Eric Brown: Ports of Call. Infinity plus 3.3.1999. * Lurulu. Publishers Weekly 2005. * Alexander Feht: Long-awaited conclusion for the ”Ports of Call” . 2005. * Patrick Hudson: Lurulu. Zone-SF.com 2005. * Matthew Hughes: Lurulu. The SF Site 2005. Luokka:Yhdysvaltalaiset tieteisromaanit Luokka:Vuoden 1998 kirjat
Ramón Ernesto Cruz

Ramón Ernesto Cruz Uclés (4. tammikuuta 1903 San Juan de Flores – 6. elokuuta 1985 Tegucigalpahttps://geneall.net/en/name/535354/ramon-ernesto-cruz-ucles/) oli hondurasilainen poliitikko. Hän toimi maansa presidenttinä 1971–1972.Presidents Honduras.com Hän opiskeli oikeustiedettä, politiikkaa ja sosiaalitieteitä Hondurasin yliopistossa ja suoritti tutkinnon vuonna 1928.Ramón Ernesto Cruz Historia de Honduras Vuonna 1963 hän oli presidenttiehdokkaana, mutta eversti Oswaldo López Arellanon vallankappaus esti vaalien lopputuloksen toteuttamisen. Hän pääsi nousemaan valtaan vasta 1971. Lyhyen presidenttikauden tärkein saavutus oli suhteiden paraneminen naapurimaa El Salvadorin kanssa sitä vastaan käydyn jalkapallosodan jälkeen. Vuonna 1971 Lopez Arellanon uusi kaappaus syrjäytti jälleen Cruz Uclésin.Ramón Ernesto Cruz Uclés Biografias y Vidas == Lähteet == Luokka:Hondurasin presidentit Luokka:Vuonna 1903 syntyneet Luokka:Vuonna 1985 kuolleet
Carpenterin oireyhtymä

Carpenterin oireyhtymä on autosomissa peittyvästi periytyvä oireyhtymä, jonka piirteitä ovat epämuodostumat sormissa, varpaissa, päässä ja kasvoissa. Kallo on muotoutunut tornimaisesti, ja sormia ja varpaita on liittynyt yhteen. Tyypillistä on myös lyhytkasvuisuus ja lihavuus. Noin joka toinen oireyhtymän saanut on syntynyt sydänvian kanssa, ja harvoin on tavattu kehitysvammaisuutta. Oireyhtymästä kärsivillä on mitattu älykkyysosamääriä, jotka ovat vaihdelleet välillä 52–104. Oireyhtymään on liittynyt kuuroutta ja optista atrofiaa.Kehitysvammahuollon tietopankki: Carpenterin oireyhtymä Carpenterin oireyhtymä kuvattiin ensi kertaa vuonna 1909, ja vuoteen 2005 mennessä raportteja siitä oli tehty 50. Oireyhtymä tunnetaan myös II-tyypin suippopäisyys-yhdyssormisuutena eli akrokefaliasyndaktyliana. == Lähteet == Luokka:Oireyhtymät Luokka:Perinnölliset sairaudet
Intian jako

Intian jako oli toimenpide, jossa Brittiläinen Intia jaettiin vuonna 1947 uskontorajojen perusteella kahdeksi valtioksi, hinduenemmistöiseksi Intiaksi ja muslimienemmistöiseksi Pakistaniksi. Jaon yhteydessä Pakistanin puolelle siirtyi kahdeksan miljoonaa muslimia Intian puolelta rajaa, niin sanotut muhajirit, pakolaiset tai siirtolaiset.Pakistan: Demographic trends Encyclopedia Britannica Itä-Pakistanina tunnettu Itä-Bengalin maakunta kuului Pakistaniin vuoteen 1971 asti, jolloin se itsenäistyi Intian sotilaallisella tuella itsenäisyyssodassa nykyiseksi Bangladeshin valtioksi. ==Lähteet== Jako Luokka:Pakistanin historia Luokka:Brittiläinen imperiumi Luokka:Bangladeshin historia Luokka:1947 Luokka:Seulonnan keskeiset artikkelit it:Storia dell'India#L'indipendenza e la partizione dell'India
Rytis Vaišvila

Rytis Vaišvila (s. 23. toukokuuta 1971 Klaipėda, Liettuan SNT, Neuvostoliitto) on liettualainen kilpauransa päättänyt koripalloilija ja nykyinen KK Neptūnasin koripallovalmentaja. == Ura == Vaišvila aloitti ammattilaisuransa Atletas Kaunasissa vuonna 1990 ja edusti seuraa vuoteen 1996 asti. Tämän jälkeen hän siirtyi BC Alytusiin, jossa hän pelasi kolmen kauden ajan. Kaudeksi 1999–2000 Vaišvila siirtyi Torpan Poikiin. Vuodet 2000–2002 hän pelasi venäläisessä PBC Ural Greatissa. Myöhemmin urallaan Vaišvila edusti muun muassa latvialaista BK Skontoa sekä saksalaista DJK Würzburgia. Vaišvila pelasi myös Liettuan maajoukkueessa, jonka mukana hän oli voittamassa olympiapronssia vuonna 1996. Hän pelasi olympialaisissa kuusi ottelua ja teki parhaassa ottelussaan seitsemän pistettä Yhdysvaltoja vastaan. == Lähteet == == Aiheesta muualla == *Sports-Reference Luokka:Liettualaiset koripalloilijat Luokka:Liettualaiset olympiamitalistit Luokka:Liettualaiset koripallovalmentajat Luokka:Vuonna 1971 syntyneet Luokka:Elävät henkilöt
The Blue World

The Blue World on Jack Vancen vuonna 1966 ilmestynyt tieteisromaani. Teos on laajennettu vuonna 1964 ilmestyneestä pienoisromaanista ”The Kragen”. Vance kirjoitti kertomukset 1963. == Lähteet == == Aiheesta muualla == * Joan Montserrat: The Blue World. Infinity plus 13.12.2003. Luokka:Yhdysvaltalaiset tieteisromaanit Luokka:Vuoden 1966 kirjat
Emphyrio

Emphyrio on Jack Vancen vuonna 1969 ilmestynyt tieteisromaani. Vance kirjoitti teoksen 1967. Teos on julkaistu myös kokoomateoksessa The Jack Vance Reader vuonna 2008. == Lähteet == == Aiheesta muualla == * Stuart Carter: Emphyrio. Infinity plus 4.12.1999. * Rich Horton: Emphyrio. The SF Site plus 2000. * Mark Pack: Jack Vance’s Emphyrio: science fiction with a dash of electioneering. 19.12.2010. * Heloise Merlin: Emphyrio. 3.12.2008. Luokka:Yhdysvaltalaiset tieteisromaanit Luokka:Vuoden 1969 kirjat
Another World

Another World voi tarkoittaa ainakin seuraavia: * Another World, videopeli vuodelta 1991 * Another World, yhdysvaltalainen vuosina 1964–1999 tuotettu saippuasarja * Another World, Brian Mayn albumi * Another World, Gerry Raffertyn albumi * Another World, John Patituccin albumi * Another World, The Rochesin albumi.
Luigi Carpaneda

Luigi Arturo Carpaneda (28. marraskuuta 1925 Milano, Italian kuningaskunta – 14. joulukuuta 2011 Milano) oli italialainen miekkailija, olympiavoittaja ja maailmanmestari. Carpaneda voitti floretilla Italian joukkueessa kalvan joukkuekilpailun kultaa Melbournen kesäolympialaisissa 1956 ja hopeaa Rooman kesäolympialaisissa 1960. Maailmanmestaruuskilpailuista hän saavutti floretin joukkuekilpailussa yhden kulta- ja yhden pronssimitalin. Carpaneda kilpaili myöhemmin myös purjehduksessa. Hän kuoli 86-vuotiaana Milanossa.http://milano.repubblica.it/cronaca/2011/12/14/news/milano_muore_travolto_da_auto_un_ex_olimpionico_della_scherma-26605320/ == Lähteet == * Luigi Carpaneda Biography and Olympic Results Olympics at Sports-Reference.com === Viitteet === Luokka:Italialaiset miekkailijat Luokka:Italialaiset olympiavoittajat Luokka:Italialaiset kilpapurjehtijat Luokka:Vuonna 1925 syntyneet Luokka:Vuonna 2011 kuolleet
George Hay

William George ”The Western Wizard” Hay (10. tammikuuta 1898 – 13. heinäkuuta 1975) oli kanadalainen ammattilaisjääkiekkoilija, joka pelasi hyökkääjänä Regina Capitalsissa ja Portland Rosebudsissa Western Canada Hockey League -liigassa (WCHL) sekä Chicago Blackhawksissa ja Detroit Red Wingsissa National Hockey Leaguessa (NHL). Hän siirtyi NHL:ään vuonna 1926 kun Rosebuds myytiin kilpailijaliigaan. Myöhemmin hän teki Chicago Blackhawksin historian ensimmäisen maalin. Hän jäi eläkkeelle 1933 pelattuaan sitä ennen useita kausia Red Wingsissä. ==Saavutuksia == * WCHL:n ykköstähdistössä neljästi. * Detroit Falconsin kapteeni 1930–1931 * Manitoba Hockey Hall of Famessa. * Hockey Hall of Fame 1958. ==Aiheesta muualla== * George Hay legendsofhockey.net -sivustolla * Luokka:Kanadalaiset jääkiekkoilijat Luokka:Hockey Hall of Fame Luokka:Vuonna 1898 syntyneet Luokka:Vuonna 1975 kuolleet
Luettelo valokuvakirjoista

Tässä luettelossa on valokuvaan ja valokuvaamiseen liittyviä kirjoja. Tässä ei ole luetella kuvateoksia eri aihepiireistä. ==Väitöskirjoja== *Albrecht, Kristoffer (2001). Creative Reproduction. Taideteollinen korkeakoulu. *Brusila, Riitta (1997). Realismista fiktioon. Visuaalisuus ja suomalaiset aikakauslehdet. Taideteollinen korkeakoulu. *Elo, Mika (2005) Valokuvan medium. Taideteollinen korkeakoulu. *Eskola, Taneli (1997). Teräslintu ja lumpeenkukka. Taideteollinen korkeakoulu. *Heikkilä, Elina (2006). Kuvan ja tekstin välissä. Kuvateksti uutiskuvan ja lehtijutun elementtinä. Helsingin yliopisto. *Hietaharju, Mikko (2006) Valokuvan voi repiä. Valokuvan rakenne- elementit, käyttöympäristöt sekä valokuvatulkinnan syntyminen. Jyväskylän yliopisto. *Kaila, Jan (2002). Valokuvallisuus ja esittäminen nykytaiteessa. Kuvataideakatemia. *Koivunen, Leila (2006). Visualising the "Dark Continent". The Process of Illustrating Nineteenth-Century British Travel Accounts of Africa. Turun yliopisto. *Kuusinen, Asta (2006). Shooting from the Wild Zone. Helsingin yliopisto. *Käyhkö, Unto (1995). Painted and Photographed Portraits in Finland 1839-1870: Jyväskylän yliopisto. *Laakso, Harri (2003). Valokuvan tapahtuma. Taideteollinen korkeakoulu. *Männistö, Anssi (1999). Islam länsimaisessa hegemonisessa diskurssissa. Tampereen yliopisto. *Salo, Merja (1997). Nautinnon, vaaran ja varoituksen merkit. Taideteollinen korkeakoulu. *Saraste, Leena (2004). Valo, muoto vai elämä. Kameraseurat kohti modernia 1950-luvulla. Helsingin yliopisto. *Seppänen, Janne (2001). Valokuvaa ei ole.Tampereen yliopisto. *Suonpää, Juha (2002). Petokuvan raadollisuus. Luontokuvan yhteiskunnallista merkitystä metsästämässä. Taideteollinen korkeakoulu. *Ulkuniemi, Seija (2005) Valotetut elämät – Perhevalokuvan lajityyppiä pohtivat tilateokset dialogissa katsojien kanssa. Lapin yliopisto. *Vanhanen, Hannu (2002). Kuvareportaasin (r)evoluutio. Tampereen yliopisto. == Muuta kirjallisuutta == * * * * * * * * * * * * * * * * * Luontokuvauksen käsikirja, toim. Markku Saiha, Docendo, 2012 * Hannu Hautala & Pekka Punkari, Hannu Hautalan luontokuvausopas, Docendo, 2012 * Valokuvakirjat Luokka:Valokuvaus
HMS Manligheten (1785)

HMS Manligheten oli Ruotsin laivaston 64-tykkinen linjalaiva. == Valmistus == Alus perustui Fredrik Henrik af Chapmanin tekemiin piirustuksiin linjalaiva Kronprins Gustav Adolfin valmistamiseksi. Samoilla piirustuksilla valmistettiin lopulta kymmenen alusta. Manligheten tilattiin Karlskronan telakalta ja valmistui 1785.Kronprins Gustav Adolfin hylky == Palvelus == Palveluksensa aikana se osallistui operaatioihin 1789–1790, 1807–1809 ja 1812–1814 sekä 1810–1811 Karlskronan sulkulaivastoon. Alus romutettiin vuonna 1864.Unger 1909, s. 306. == Lähteet == * === Viitteet === == Aiheesta muualla == *Swedish Third Rate ship of the line 'Manligheten' (1785) *Virgin, Karin: Vrakfynd nära Sveaborg kan vara linjeskeppet Kronprins Gustav Adolf Luokka:Ruotsin merivoimien linjalaivat